open-index/open-wikipedia-markdown huggingface dataset:
פייבל והחלום האמריקאי

**פַייבֶל והחלום האמריקאי** (באנגלית: ***An American Tail*** – השם הוא לשון נופל על לשון: מילולית "זנב אמריקאי", כמתייחס לגיבור הסרט, שהוא עכבר, אבל נשמע כמו "סיפור אמריקאי") הוא סרט אנימציה מוזיקלי קומי-דרמטי אמריקאי לכל המשפחה משנת 1986 בבימויו של האנימטור והבמאי דון בלות'. הסרט מגולל את הרפתקאותיהם של פייבל מאוסקוביץ (Mousekewitz) ומשפחתו, שכמו יהודים רבים אחרים מהגרים בסוף המאה ה-19 מאזור אוקראינה שבאימפריה הרוסית לארצות הברית ומשתקעים בניו יורק.

## תקציר העלילה
שנת 1885. פייבל מאוסקוביץ, עכברון יהודי צעיר, הוא אחד מאלפי עכברים הנמלטים מהרדיפות ברוסיה. במשך מסעה של האונייה לאמריקה מספר האבא שישנה אגדה המספרת שזו ארץ נטולת חתולים והרחובות בה מרוצפים גבינה, פייבל נופל מעבר לסיפון ומאבד את אביו, אמו, אחותו ואחיו התינוק. ברגע שהוא מגיע לארץ החדשה, הוא מתחיל במסע למציאת משפחתו האובדת, אשר מאמינה כי הוא טבע בים. במהלך החיפושים, פייבל מתמודד עם כל התלאות האפשריות בחייו של מהגר, מבנייני מגורים עלובים לסדנאות יזע, אך מוצא גם חברים חדשים והרפתקאות חדשות, ביניהם חברו טוני טופוני העכבר האמריקאי וטייגר החתול הידידותי.

לבסוף מוצא פייבל את משפחתו, ויחד עם חבריו החדשים הם מתחילים חיים חדשים בניו יורק.

## צוות השחקנים הראשי
* פיליפ גלאסר – פייבל, עכברון יהודי רוסי צעיר אשר מחפש את משפחתו בניו יורק; הגיבור הראשי של הסרט. שמו משונה לשם אמריקאי במהלך הסרט - פילי.
* איימי גרין – טניה, אחותו של פייבל
* ג'ון פיניגן – וורן ט. עכברוש, חתול מחופש לעכברוש; הנבל הראשי של הסרט
* נחמיה פרסוף – אבא מאוסקוביץ
* אריקה יוהאן – אמא מאוסקוביץ
* פאט מוזיק – טוני טופוני, עכבר צעיר ממוצא איטלקי
* דום דה-לואיז – טייגר, חתול ענק וג'ינג'י, חברו של פייבל
* כריסטופר פלאמר - אַנרי, יוֹן ממוצא צרפתי שגר בניו יורק ובונה את פסל החירות. מתיידד עם פייבל.
* קאתיאן בלור – ברידג'יט
* ניל רוס – ג'ון ההגון, עכבר ממוצא אירי
* מדלין קאן – גאסי מאוסהיימר, עכברה עשירה ממוצא גרמני

## הכנסות וביקורות
הסרט קיבל ביקורות מעורבות מהמבקרים אך הצליח בקופות.

בסרט ישנה ביקורת על היחס ליהודים באותה תקופה, הצגתם של הקוזקים כחתולים טיפשים, מכוערים ותאווי בצע.

במקביל ישנה ביקורת על היהודים שהיגרו לאמריקה ששדמיינו שם ש"אין חתולים" כלומר - אין אנטישמיות. אך הדבר רחוק ממה שקיוו.

וכן ביקורת על חיי המהגר - בקשיי עבודתו וחייו בניגוד למה שהובטח לו. וכמו כן כמה ביקורות על מעמדות בחברה האמריקאית.

## סרטי המשך
ב-1991 יצא סרט המשך בשם פייבל במערב הפרוע. בסרט זה דון בלות' לא ביים והוא הופק על ידי Amblimation. בשנים 1998 ו-1999 יצאו סרטי המשך נוספים: פייבל ואוצרות מנהטן  ופייבל ותעלומת מפלצת הלילה .

## קישורים חיצוניים

* 


* Dave Trumbore, ‘An American Tale’: Modern Lessons on Racism, Immigration and Human Decency, Collider, November 21, 2016


## הערות שוליים

קטגוריה:סרטי 1986
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי דרמה אמריקאיים
קטגוריה:סרטי הרפתקאות אמריקאיים
קטגוריה:סרטי אולפני יוניברסל
קטגוריה:סרטי יהדות
קטגוריה:סרטי דון בלות'
קטגוריה:סרטי אנימציה של אולפני יוניברסל
קטגוריה:סרטים עם מוזיקה מאת ג'יימס הורנר
*
סמואה במשחקים האולימפיים לנוער

**[[סמואה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסמואה לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של סמואה למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה סמואה עד כה. המשלחת כללה 3 ספורטאים שהתחרו בשלושה ענפי ספורט. המשלחת הגיעה להישג בענף ההרמת משקולות בה היא סיימה במקום השמיני בקטגוריית משקל מעל 63 ק"ג בנות. המשלחת סיימה במקומות האחרונים בענפים אתלטיקה ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שני ספורטאים שהתחרו בענף אחד. ספורטאי המשלחת לא הגיעו להישגים וסיימו במקומות האחרונים בענף האתלטיקה.

## ראו גם
* סמואה במשחקים האולימפיים
* סמואה במשחקים הפאראלימפיים

קטגוריה:סמואה: ספורט
קטגוריה:מדינות במשחקים האולימפיים לנוער
פיג'י במשחקים האולימפיים לנוער

**[[פיג'י]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מפיג'י מדליית ארד ברוגבי.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של פיג'י למשחקים האולימפיים לנוער הייתה לאולימפיאדת הנוער סינגפור. המשלחת כללה 5 ספורטאים שהתחרו בארבעה ענפי ספורט. המשלחת הגיעה להישג בענף האתלטיקה כאשר סיימו במקום השביעי בגמר בריצת 100 מטר בנים. בענפים ג'ודו, הרמת משקולות ושחייה המשלחת סיימה במקומות האחרונים.  

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה פיג'י עד כה ומנתה 26 ספורטאים שהתחרו בחמישה ענפים. המשלחת הגיעה להישג בענף הרוגבי שנבחרת הבנים זכתה במדליית ארד. אולם נבחרת הבנות בהוקי שדה לא העפילה מעבר לשלב הבתים. כמו כן, המשלחת לא הגיעה להישגים בענף ההרמת משקולות ושחייה וסיימה במקומות האחרונים בענף האתלטיקה.

## מדליות

### מדליות לפי משחקים

 width="20px"|

### מדליות לפי ענף

## ראו גם
* פיג'י במשחקים האולימפיים
* פיג'י במשחקים הפאראלימפיים

קטגוריה:פיג'י: ספורט
קטגוריה:מדינות במשחקים האולימפיים לנוער
סופר טורפה

**סופר טורפה** (בספרדית: Supertorpe) היא סדרת טלוויזיה ארגנטינאית משנת 2011, שעלילתה מספרת על ילדה בשם פולי שהיא בעלת כוחות על טבעיים, ואשר רק מעטים יודעים זאת. דמותה של הילדה מגולמת על ידי קנדלה וטראנו, אשר גילמה את הדמות אסטפניה, "טפי", בסדרה כמעט מלאכים.

פולי מתאהבת בנער בשם פליקס, שאוהב מוזיקה, ספורט, וחי עם דוד שלו, אשר עושה לו חיים לא פשוטים. דמות זו מגולמת על ידי פאבלו מרטינס, אשר גילם את סימון ארצ'בלטה בסדרה "כמעט מלאכים".

## קישורים חיצוניים
* 

קטגוריה:סדרות טלוויזיה ארגנטינאיות
קטגוריה:טלנובלות ארגנטינאיות
קטגוריה:תוכניות טלוויזיה בשפה הספרדית
ג'ון ספרקמן

[ממוזער|256x256 פיקסלים|ספרקמן (עומד במרכז) עם [נשיא ארצות הברית הארי טרומן ומושל אילינוי עדלי סטיבנסון, אוגוסט 1952]]
**ג'ון ג'קסון ספרקמן** (באנגלית: **John Jackson Sparkman**; 20 בדצמבר 1899 - 16 בנובמבר 1985) היה פוליטיקאי אמריקאי ממדינת אלבמה. הוא היה חבר בקונגרס של ארצות הברית מ-1937 עד 1979. הוא היה סנאטור מאלבמה בשנים 1946–1979 וחבר בבית הנבחרים של ארצות הברית בשנים 1937–1946. ספרקמן היה מועמדה של המפלגה הדמוקרטית לתפקיד סגן נשיא ארצות הברית בבחירות לנשיאות ארצות הברית 1952, כעמיתו למרוץ של מושל אילינוי עדלי סטיבנסון.

## ביוגרפיה
### ילדות והשכלה
ג'ון ספרקמן, בנם של ויטן יוסף וג'וליה מיטשל (לבית קנט) ספרקמן, נולד בחווה חקלאית ליד הרטסל, עיר באלבמה הנמצאת במחוז מורגן. הוא גדל בבית בן ארבעה חדרים עם אחד עשר אחיו ואחיותיו. אביו היה חקלאי ששימש כסגן השריף של המחוז. כילד, ג'ון ספרקמן עבד בחווה של אביו בקטיף כותנה.

הוא למד בבית ספר יסודי במחוז מורגן. הוא סיים את לימודיו התיכוניים בתיכון של המחוז ובשנת 1917 הוא נרשם לאוניברסיטת אלבמה שבטסקלוסה. הוא היה לבוגר אוניברסיטה באמנויות בשנת 1921. נוסף על כך, יש לו תואר ראשון במשפטים מבית הספר למשפטים של אוניברסיטת אלבמה. בשנת 1924 קיבל ספרקמן את תוארו שני בהיסטוריה. ספרקמן עבד לזמן קצר כמורה בבית ספר תיכון לפני שהוא התקבל אל ארגון עורכי הדין של אלבמה ב-1925. את תחילת דרכו כעורך דין הוא התחיל בהאנטסוויל. הוא היה גם מדריך במכללת האנטסוויל מ-1925 עד 1928.

### קריירה פוליטית
#### בקונגרס של ארצות הברית
ספרקמן נבחר לבית הנבחרים של ארצות הברית בבחירות 1936, לאחר שהביס את מועמד מפלגת האיחוד, הארכיטקט הארי ג'יי פראן עם 99.7% מהקולות. הוא נבחר מחדש ב-1938, 1940, 1942 וב-1944. בשנת 1946 הוא כיהן כמנהיג הרוב בבית הנבחרים של ארצות הברית. הוא נבחר מחדש בבחירות 1946 לקונגרס ה-80 ובאותו תאריך נבחר לסנאט של ארצות הברית בבחירות מיוחדות שנערכו לצורך מילוי מקומו של ג'ון בנקהד השני, שנפטר במהלך כהונתו. ספרקמן התפטר מבית הנבחרים מיד לאחר שנבחר לסנאט והחל את כהונתו כסנאטור ב-6 בנובמבר 1946. הוא היה חבר בסנאט עד פרישתו ב-3 בינואר 1979, לאחר שהעדיף שלא להתמודד מחדש ב-1978.

בשנת 1956, היה ספרקמן אחד מ-19 סנאטורים שחתמו על ה"מניפסט הדרומי" כנגד החלטת בית המשפט העליון של ארצות הברית משנת 1954 על פסיקתו נגד הפרדה גזעית בבתי-ספר. חברי המניפסט הכריזו כי בית המשפט העליון "ניצל לרעה את כוחו", הפר את סמכויות הקונגרס ונטל לידיו את הכוח לחוקק חוקים.

#### בחירות 1952 לנשיאות

ב-1952 הוא היה המועמד של המפלגה הדמוקרטית לתפקיד סגן נשיא ארצות הברית כעמיתו למרוץ של עדלי סטיבנסון. עם זאת, בבחירות זכה המועמד הרפובליקני, דווייט אייזנהאואר. ריצ'רד ניקסון היה המועמד הרפובליקני לתפקיד סגן הנשיא והיה יריבו העיקרי של ספרקמן בבחירות.

### מותו
ב-16 בנובמבר 1985, ספרקמן מת מאוטם שריר הלב בהאנטסוויל שבאלבמה. הוא היה בן 85 במותו. הותיר אחריו את אשתו ובתו, הוא נקבר בהאנטסוויל בבית הקברות ההיסטורי של מאפל היל.

## ראו גם
* פוליטיקה של ארצות הברית

## קישורים חיצוניים

* 
* 

## הערות שוליים

קטגוריה:אמריקאים ילידי אלבמה
קטגוריה:ערכים שבהם תבנית בריטניקה אינה מתאימה
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:יושבי ראש ועדת החוץ של הסנאט של ארצות הברית
קטגוריה:בוגרי בית הספר למשפטים באוניברסיטת אלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מועמדים לסגנות נשיאות ארצות הברית מטעם המפלגה הדמוקרטית
קטגוריה:אמריקאים שנולדו ב-1899
קטגוריה:אמריקאים שנפטרו ב-1985
אנרכיזם לאומי

ממוזער|180px|שמאל|הדגל של התנועה האנרכו-לאומית העולמית
[ממוזער|120px|שמאל|ה[כוכב (סמל)|כוכב המזוהה עם האנרכו-לאומיות]]

**אנרכיזם לאומי** (ניתן לתרגם גם כ**אנרכיזם [[לאומנות|לאומני]]**) היא אידאולוגיית ימין רדיקלית אנטי-קפיטליסטית ואנטי מרקיסיסטית הרואה עצמה כזרם באנרכיזם. מחזיקי האידאולוגיה מעוניינים בביטול מוסד המדינה והפלת הכלכלה הקפיטלסטית תוך שימור הבדלנות של כל אומה משאר אומות העולם כקולקטיב.

## היסטוריה
מקורו של המונח בשנות ה-20 של המאה העשרים בגרמניה שבתקופת רפובליקת ויימאר. המושג נהגה על ידי הסופר הגרמני הלמוט פרנקה כדי לתאר את עמדתו הפוליטית. מאוחר יותר המונח אומץ על ידי כמה מתנגדים ימניים לממשלת רפובליקת ויימאר שהיו חלק מתנועה אשר נקראה התנועה השמרנית המהפכנית.

האידאולוגיה האנרכו-לאומיות זכתה לעדנה מחודשת בשנות ה-90 בבריטניה בידי טרוי סאות'גייט, חבר לשעבר במפלגת החזית הלאומית הבריטית אשר נמנה עם מייסדי הארגון הנאו-פשיסטי עמדה שלישית (ITP).
בשנת 1998 הקים סאות'גייט את "סיעת המהפכה הלאומית" (NRF) (שהיווה את הבסיס לתנועה האנרכו-לאומיות העולמית) כמערכת חשאית של תאי מהפכנים מקצועיים השואפת להפיל את הממשלה הבריטית. תחילה הסיעה פעלה בצורה מליטנטית ואלימה אך כיום עיקר הפעילות שלה מתבצעת בפורומים באינטרנט.

## אידאולוגיה
אנרכיסטים לאומיים רואים במודרניות, בליברליזם, בחומרניות, בצרכנות, בהגירה, ברב תרבותיות ובגלובליזציה את הסיבות העיקריות לירידה חברתית של אומות וזהויות תרבותית. 

הם רואים צורך ליצור ברית אסטרטגית ואידאולוגית של בדלנים גזעיים בעולם המערבי וברוסיה, של איסלאמיסטים במדינות בעלות רוב מוסלמי, תנועות לאומניות במדינות עולם שלישי, ואנטי-ציונים מכל העולם על מנת להתנגד ל"סדר העולמי החדש". גלובליזציה נתפסת ככלי של הבנקאות הבינלאומית הנשלטת על ידי היהודים והאימפריאליזם אמריקאי, דבר שמוביל בהכרח לקריסה כלכלית עולמית ולהתמוטטות אקולוגית.

אנרכיסטים לאומיים לבנים רבים, בדומה לקבוצות לאומניות לבנות אחרות, דוחים את הנצרות, אותה רואים כדת שמית שגזלה את מורשת הגזע הארי ומזהים עצמם כחברי דתות נאו פגאניות אוקלוטיות (לרוב כאלו אשר מבוססות על המיתולוגיה הנורדית).

## לקריאה נוספת
* אברהם יסעור (עורך), **אנרכיזם - [[אנתולוגיה]]**, הוצאת רסלינג, 2004.
## קישורים חיצוניים

קטגוריה:ימין רדיקלי
לאומי
קטגוריה:לאומיות
קטגוריה:אידאולוגיות
קטגוריה:גזענות
קטגוריה:פוליטיקה של זהויות
הרי אלזוורת'

250px|ממוזער|שמאל|החלק המרכזי של הרי אלזוורת'
**הרי אלזוורת**' (באנגלית: **Ellsworth Mountains**) הם רכסי ההרים בארץ אלזוורת' שבאנטארקטיקה.
הרכסים הם הגבוהים ביותר באנטארקטיקה, ויוצרים שרשרת הרים באורך 360 ק"מ וברוחב 48 ק"מ, הנמשכת מצפון לדרום בשוליו המערביים של מדף הקרח רון בארץ מרי בירד.

קרחון מינסוטה המבתר אותם יוצר את רכס סנטינל מצפון ואת רכס הריטג' מדרום. הראשון גבוה ומרהיב עין פי כמה יותר מן השני, ובו מאסיף וניסון, בגובה 4,892 מ', הנקודה הגבוהה ביותר ביבשת אנטארקטיקה.

## היסטוריה
### גילוי ומיפוי ההרים

ההרים התגלו ב-23 בנובמבר 1935, על ידי לינקולן אלזוורת' בטיסה הטראנס-אנטארקטית שערך מן האי דנדי אל מדף הקרח רוס.

המיפוי המפורט של ההרים נעשה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1958 –1966.

### מקור השם

כאשר התברר, שההרים מורכבים משני רכסים נפרדים בבירור, הגבילה הוועדה המייעצת לשמות אנטארקטיים (US ACAN) את השימוש בשם רכס סנטינל לרכס הצפוני הגבוה ואילו לרכס הדרומי הקצתה את השם רכס הריטג'. הוועדה המליצה לקרוא לכל קבוצת ההרים הזו על שמו של האדם שגילה אותם.

## גאוגרפיה
אתרים בהרי אלזוורת':

## אקלים
הטמפרטורה הממוצעת בהרי אלזוורת' נעה בסביבות 30°- צלזיוס. הזמן המתאים ביותר למשלחות הוא בין נובמבר לינואר, אמצע הקיץ בחצי הכדור הדרומי. עם זאת, ארגון מסע באזור זה הוא עניין קשה ומסובך, המצריך או תמיכה מדעית רשמית או משאבים כספיים ניכרים.

## ראו גם
* מרתון הקרח באנטארקטיקה

## קישורים חיצוניים

* הרי אלזוורת' באתר הסקר הגאולוגי של ארצות הברית
* הרי אלזוורת' באתר הגאזט האנטארקטי המשווה SCAR של ממשלת אוסטרליה

## הערות שוליים

*
קטגוריה:ערכים שבהם תבנית בריטניקה אינה מתאימה
אלזוורת'
אלזוורת'
פלאו במשחקים האולימפיים לנוער

**[[פלאו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער פלאוי לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של פלאו למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר ששלחה פלאו עד כה. המשלחת כללה 4 ספורטאים שהתחרו בשלושה ענפי ספורט. המשלחת לא הגיעה להישג וסיימה במקומות האחרונים בענפי האתלטיקה, הרמת משקולות ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים. המשלחת השתתפה לראשונה בענף ההיאבקות.

## ראו גם
* פלאו במשחקים האולימפיים

קטגוריה:פלאו
קטגוריה:מדינות במשחקים האולימפיים לנוער
יחסי אורוגוואי–שוודיה

**יחסי אורוגוואי–שוודיה** הם יחסי החוץ בין **[[הרפובליקה המזרחית של אורוגוואי]]** לבין **[[ממלכת שוודיה]]**. לשוודיה יש קונסוליה בעיר מונטווידאו; השגריר השוודי בבואנוס איירס משותף לאורוגוואי. לאורוגוואי יש שגרירות בסטוקהולם, השגריר משותף לנורווגיה, דנמרק, פינלנד, לטביה ואסטוניה.

שוודיה הייתה מקלט חשוב עבור אורוגוואים גולים במהלך הדיקטטורה הצבאית-אזרחית (1973-1985); ישנם מספר אורוגוואים שעדיין חיים בשוודיה.

## ביקורים
באוקטובר 2011, הנשיא האורוגוואי חוסה מוחיקה הגיע לביקור רשמי בשוודיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'יין (זמרת)

**ז'אן לואיז גאליס** (בצרפתית: **Jeanne Louise Galice**), הידועה בשם הבמה **ג'יין** (**Jain**) היא זמרת וכותבת שירים צרפתייה. אלבומה הראשון, *[[Zanaka]]* , יצא בנובמבר 2015, ולאחר 3 חודשים קיבל מעמד זהב.

## ביוגרפיה
ג'יין נולדה ב-7 בפברואר 1992 בטולוז, צרפת. עקב דרישות עבודותיו של אביה, היא בילתה בצעירותה בקונגו, שם, לדבריה, פיתחה טעם במוזיקת ריקודים. היא חייתה גם בדובאי ואבו דאבי לפני שעברה לפריז, שם החלה בלימודי אומנות מקדימים. טיולים אלו השפיעו על סגנונה המוזיקלי. היא גם למדה תיפוף בפו, דרבוקות במזרח התיכון ותכנות מוזיקלי בקונגו.

היא החלה להקליט מוזיקה בפונט נואר  בקונגו. שם היא פגשה במיסטר פלאש, מפיק מוזיקלי שהציג בפניה תכנות מוזיקלי, והמשיכה להקליט רצועות באתר MySpace. המפיק דרדי (Dready) הכיר אותה דרך האתר ונשאר מנהלה האישי עד היום. גם המפיק יודליס  גילה את הרצועות הללו והזמין את ג'יין לפגוש אותו בפריז, שם החלו לעבוד יחדיו והוא עזר לה להזניק את הקריירה המוזיקלית שלה. היא הופיעה לצידו במסע הופעות שלו ואף ביצעו קאבר לשירו של בוב מארלי. יולדיס נעשה למפיקהּ והם עבדו על מיני אלבום ראשון בשם Hope. בשנת 2015 יצא הסינגל הראשון, **Come**. אלבומה הראשון, **Zanaka**, יצא בסוף שנה זו. פירוש שמו של האלבום הוא "ילד" בשפה המלגשית ומהווה מחווה לאמהּ, שמוצאה הוא צרפתי-מלגשי. האלבום זכה למעמד זהב בפברואר 2016, לאחר שמכר יותר מ-50 אלף עותקים בצרפת. הסינגל **Makeba** יצא בסוף 2016, ומהווה מחווה לזמרת מרים מקבה, ואף הגיע למקומות גבוהים.

## שפה עיצובית
* בקליפים שונים של הזמרת ניתן למצוא אלמנטים עיצוביים וציוריים בהשראת ציירים ואמנים שונים:
:תעתועים ואשליות - מאוריץ קורנליס אשר: שימוש בעדשה. מחווה לציור יחסות. ידיים על שולחן כמו הציור ידיים רושמות.
:גרפיטים - קית' הרינג.
:סוריאליזם - מגריט: הציור "קארט בלאנש (החתימה הריקה)" בו רואים אישה רוכבת ביער על סוס.
* שימוש באלמנטים אוריינטליים: רקדניות כמו האלה ההודית דורגה רבת הזרועות.
* כמה סיומות של קליפים, מהווים פתיחה של הקליפ הבא: הראשון **Come** לאחריו **Makeba** ולאחריו **Dynabeat**.
* משחקי ממדים ופרספקטיבה.
* ניגודי שחור לבן.

## קישורים חיצוניים

* 

קטגוריה:זמרות צרפתיות
קטגוריה:צרפתיות שנולדו ב-1992
קטגוריה:צרפתים שנולדו ב-1992
לא פשוט להיות פשוט

**לא פשוט להיות פשוט** הוא אלבומו ה-20 של הזמר אייל גולן אשר יצא לאור ב-29 במרץ 2017. לראשונה בקריירה, לכבוד שני עשורים של פעילות, החליט גולן להוציא לאור אלבום כפול.
האלבום כולל 20 שירים בביצוע אייל גולן, כאשר בחלקו הראשון עשרה שירים שקטים, ובחלקו השני עשרה קצביים. חלק מהשירים הם דואטים ושיתופי פעולה.

האלבום זכה להצלחה וכשבוע לאחר יציאתו קיבל את מעמד הפלטינה הכפולה עבור מכירות של למעלה מ-60,000 עותקים.

## סינגלים
לפני יציאת האלבום הופצו ארבעה סינגלים.
;בלי להתכוון
ב-27 בנובמבר 2016 יצא הסינגל הראשון. את השיר כתב אליה רוסיליו והלחינה סתיו שמש.

;גודה בובה
ב-1 בינואר 2017 יצא הסינגל השני - שיתוף פעולה בין אייל גולן ובין די ג'יי ויוו (אבירם טוויזר). את השיר כתב אופיר כהן והלחינו ויוו ואופיר כהן.

;יפה לך להיות מאושרת
ב-26 בפברואר 2017 יצא השלישי לקראת האלבום החדש. השיר נכתב על ידי אבי אוחיון, והלחינו אבי אוחיון ומתן דרור.

;מזל
ב-26 במרץ 2017, שלושה ימים לפני צאת האלבום, יצא הסינגל הרביעי והאחרון בביצועם של גולן ועומר אדם. השיר נכתב והולחן על ידי דולב רם, פן חזות ויעקב למאי.

## רשימת רצועות
;הדיסק הראשון - שירים שקטים

;הדיסק השני - שירים קצביים
**<big>משך כולל 2 הדיסקים -</big>** 77 דקות.

## קישורים חיצוניים

* 
* 
* 
* 

## הערות שוליים

קטגוריה:אלבומי אייל גולן
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
סקוט סוויפט

**סקוט הרביסון סוויפט** (באנגלית: **Scott Harbison Swift**; נולד ב-1957) הוא אדמירל בדימוס בצי ארצות הברית. בתפקידו האחרון שירת כמפקד צי האוקיינוס השקט של ארצות הברית.

## ביוגרפיה
קולדוול נולד בפרל הארבור שבהוואי, בן לאב ששירת כמפקד בצי ארצות הברית והוצב בבסיס פרל הארבור. הוא בעל תואר ראשון מאוניברסיטת המדינה של סן דייגו ותואר שני ממכללת המלחמה של הצי.

ב-1979 התגייס לצי ארצות הברית במסגרת תוכנית הכשרת טייסי מילואים של הצי. שירת כטייס מטוסי ווט A-7 קורסייר II בטייסת התקיפה 94 ובטייסת התקיפה 97. שירת במטה כנף 11 בנושאת המטוסים "אנטרפרייז". פיקד על טייסת התקיפה 97 ועל כנף 14.

בשלהי מלחמת איראן–עיראק השתתף ב"מבצע גמל שלמה"  לתקיפת כוחות חיל הים האיראני. השתתף במבצע אכיפת האזור אסור לטיסה בדרום עיראק לאחר מלחמת המפרץ, ב"מבצע חירות מתמשכת" ובמלחמת עיראק.

שימש סגן מפקד כוחות הצי בפיקוד מרכז של ארצות הברית ומפקד קבוצת התקיפה 9. בשנים 2011–2013 פיקד על הצי השביעי של ארצות הברית. לאחר מכן שירת במשרד ראש המבצעים הימיים.

במאי 2015 מונה למפקד צי האוקיינוס השקט של ארצות הברית שבפרל הארבור. במהלך כהונתו הואשם במדיניות של אפליה ונפתחה חקירה בעניינו על ידי המפקח הכללי של מחלקת ההגנה. ממצאי החקירה ניקו את סוויפט מהאשמות אלו ונקבע כי לא נקט במדיניות מכוונת של אפליה, אך נמצא כי התרשל בהתנהלות אדמיניסטרטיבית במילוי טופסי הערכה והומלץ לצי לנקוט בצעדים משמעתיים נגדו בעניין זה.

בספטמבר 2017 הודיע על כוונתו לפרוש מהשירות הצבאי לאחר שהוחלט שלא יקודם למפקד פיקוד האוקיינוס השקט של ארצות הברית. הפרישה הגיעה לאחר שתי תאונות קטלניות בהן היו מעורבות אוניות הצי השביעי בגזרת אחריותו ונהרגו בהן 17 מלחים. הוא סיים את כהונתו במאי 2018.

במהלך שירותו עוטר פעמיים במדליית השירות המצוין של הצי, פעמיים במדליית השירות העילאי של מחלקת ההגנה, באות לגיון ההצטיינות, בכוכב הארד ובמדליית האוויר עם ציון אומץ לב בקרב.

לאחר שחרורו משמש כמרצה אורח במכללת המלחמה של הצי וחבר מועצת המנהלים של מכון הצי האמריקאי (USNI).

## קישורים חיצוניים

* ביוגרפיה באתר פיקוד האוקיינוס השקט
* ביוגרפיה באתר הצי
* ביוגרפיה באתר הנצחת אנשי הצי

## הערות שוליים

קטגוריה:אדמירלים בצי ארצות הברית
קטגוריה:בוגרי אוניברסיטת המדינה בסן דייגו
קטגוריה:בוגרי מכללת המלחמה של הצי
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי כוכב הארד
קטגוריה:מפקדי צי האוקיינוס השקט של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1957
חדשות עם שיניים

**חדשות עם שיניים** היא תוכנית טלוויזיה סאטירית שבועית בהנחיית דרור טייכנר וליאור פאוקר שעונה ראשונה שלה שודרה החל מספטמבר 2016 ועד דצמבר 2016 בקומדי סנטרל.
## הפקה
התוכנית היא תוכנית סאטירה לילית למבוגרים אשר שודרה בכל יום חמישי בשעה 22:45 המבוססת על פורמט מקובל ברחבי העולם שבו המנחים קוראים מהדורת חדשות פיקטיבית על נושאים רלוונטיים וידיעות  מעיתונים. בהמשך התוכנית היו כמה פינות, העוסקות במגוון נושאים קומיים. באחת הפינות הופיע באופן קבוע הקומיקאי אדם שרון ובפינה אחרת הופיע מדי פעם דניאל כהן.

התוכנית בולטת בפרובוקציות הרבות שביצעו המנחים ובהם התייחסות רבה לסמים, הימורים וזנות. 

פן מקורי של התוכנית הוא השתתפות בני המשפחה וחיות המחמד של הכותבים בביטים קומיים וכן הצילום בביתם האמיתי של המשתתפים על גבי מסך ירוק.

התוכנית סיימה את העונה הראשונה וירדה התוכנית מהמסך לאחר כשלושה חודשים.  מעט לאחר מכן שודרה התוכנית בשידורים חוזרים בערוץ קומדי סנטרל.

## קישורים חיצוניים

* חדשות עם שיניים: פרק 6 המלא - קומדי סנטרל  באתר יוטיוב

קטגוריה:תוכניות טלוויזיה סאטיריות ישראליות
קטגוריה:סדרות טלוויזיה ישראליות שעלו לשידור בשנת 2016
יחסי פרו–שוודיה

**יחסי פרו–שוודיה** הם היחסים הנוכחיים וההיסטוריים בין **[[פרו]]** ו**[[שוודיה]]**. בנובמבר 2016 השגרירות השוודית בלימה החלה מחדש את פעילותה, לאחר שבין 2004 ו-2016 רמת יצוגה של שוודיה הייתה על ידי קונסוליה. לפרו יש שגרירות בסטוקהולם.

## היסטוריה
השגרירות השוודית המקורית בלימה נוסדה בשנת 1940. הבניין עוצב מחדש ב-1956 על ידי האדריכל ג'יי פוסינג.

נושא מרכזי אחד ביחסים בין המדינות היה העניין של טקסטיל פרקס. מדובר באוסף גדול של חפצי טקסטיל עתיקים שמקורם בתרבות הפרקסית, שהייתה באזור בו ממוקמת כיום פרו המודרנית. החפצים הוברחו באופן לא חוקי על ידי הדיפלומט השוודי סוון קרל בשנת 1930, תוך הפרת החוק הפרואני של יצוא העתיקות. לאחר שנים של ניסיונות להחזיר את החפצים, שנעשו בגטבורג, ב-2013 הרשויות הפרואניות הצליחו במשא ומתן להשיג עסקה להחזרה הדרגתית של החפצים. ההחזרה החלה ב-2014, כשחלק מהחפצים הוצגו לראווה בפרו. התוכנית היא להחזיק חזרה באוסף כולו, בהיקף של 89 חלקים נפרדים, עד 2021.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יהודה בכרך

רבי **יהודה בכרך** (ה'תקל"ה, 1775 - ליל שבת כ"ט בניסן ה'תר"ו, 24 באפריל 1846) היה רב ליטאי, רבה של סייני שבפלך סובאלק בליטא (כיום בצפון-מזרח פולין).

נודע בשל הגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו בשם **נימוקי הגרי"ב** ו**הגהות הגרי"ב**.

## ביוגרפיה
נולד לרב יהושע השיל בכרך מגלינדיץ הסמוכה לאמדור, צאצא למשפחת רבי טוביה בכרך. אמו הייתה בתו של רבי חנוך הניך אב"ד קלווריה וזבלובדוב, מחבר "משפחת החנוכי" ובנו של הרב היסו"ד, מראשי קהילת יהודי וילנה. למד בישיבת וולוז'ין בתקופת כהונתו של רבי יצחק מוולוז'ין בראשות הישיבה.

בחר לכהן ברבנות העיירה סייני, הקטנה יחסית, בשל הזמן הרב יותר שהותירה לו עובדה זו ללימודיו.

נישא לרייזיל (תקל"ו, 1776 - כ"ג באייר תרכ"ג, 1863) בת הגביר ישראל בוריונר. לפי המסורת שירתה את הגאון מווילנה כשהתארח בבית הוריה בהיותה בת שש וזכתה לברכתו.

בכרך נפטר בסייני בליל שבת כ"ט בניסן ה'תר"ו, 24 באפריל 1846. לאחר פטירתו עברה אשתו להתגורר בסופוטקין בבית בתם רוחמה.

## הגהותיו
הרב בכרך התפרסם בעיקר מהגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו, בשם **נימוקי הגרי"ב** ו**הגהות הגרי"ב**.

לפי עדות שמיעה שהביא הרב רפאל נתן נטע רבינוביץ במאמרו על הדפסת התלמוד היה ברשותו עותק של התלמוד בדפוס בנבנשתי שהיה בשימושו של הגאון מווילנה ועליו הגהות בכתב ידו שונות מאלו שנדפסו על דפי התלמוד כ"הגהות הגר"א" מאז דפוס וינה (תקס"ו-תקע"ו).

הגהותיו בשם דומה נדפסו על ספרי יסוד רבים מארון הספרים היהודי: ששה סדרי משנה, התלמוד הבבלי, משנה תורה לרמב"ם, שולחן ערוך (אורח חיים ויורה דעה) ותורת חטאת לרמ"א.

## משפחתו
### בניו
* בנו, הרב משה בכרך, נישא לשיינא בת רבי יעקב משצ'וצ'ין בפולין. בנם היה החוקר התורני ר' יעקב בכרך הידוע בשל סדרת "מאמרי יעקב הבכרכי" והגהותיו על ארבעה טורים.
* בנו, הרב חנוך העניך בכרך, מהעיר סובאלק. התפרסם כתלמיד חכם, חלק מחידושיו נדפסו בספרי בני דורו. נפטר בגרודנו בחודש ניסן תרכ"ג, כשבא לעיר לרגל נישואי בנו יצחק אייזיק.
* בתו, רוחמה, התגוררה בסופוטקין כנראה נישאה לרב חיים שלמה קלצקי (קאלעטסקי) מבריסק.
**נכדה, רבי יהודה קלצקי.

## קישורים חיצוניים
* 
* 
* 
* בכרך, יהודה בן יהושע השיל, בספרייה היהודית המקוונת 
* 

## הערות שוליים

קטגוריה:פרשני התלמוד
קטגוריה:רבנים ליטאים
קטגוריה:ילידי 1775
קטגוריה:נפטרים ב-1846
יחסי סנט קיטס ונוויס – ספרד

**יחסי סנט קיטס ונוויס–ספרד** הם ההתייחסות הפוליטית ושיתופי הפעולה בין **[[סנט קיטס ונוויס|פדרציית סנט כריסטופר ונוויס]]** ל**[[ספרד|ממלכת ספרד]]**. לסנט קיטס ונוויס אין שגרירות בספרד, אולם השגרירות שלה בבריטניה מואמנת גם על הטיפול ביחסים עם ספרד. לספרד אין שגרירות בסנט קיטס ונוויס, אולם שגרירות ספרד בג'מייקה אחראית על היחסים עם סנט קיטס ונוויס.

## יחסים דיפלומטיים
ספרד כוננה יחסים דיפלומטיים עם סנט קיטס ונוויס ב-19 במרץ 1987. סנט קיטס ונוויס השתתפה בפסגות שונות שנערכו בספרד, בין היתר בשנים 1999, 2002, 2006, 2008.

## יחסים כלכליים
יחסי הסחר שבין סנט קיטס ונוויס לספרד הם מזעריים. הייצוא מסנט קיטס ונוויס לספרד בשנת 2015 עמד על 88.5 אלף דולר וכלל בעיקר שנאים אלקטרוניים ומכונות להוספת כלור למים. הייצוא מספרד לסנט קיטס ונוויס עמד על 376 דולר וכלל בעיקר יינות, חרסים ומזגנים.

## שיתוף פעולה בין המדינות
ספרד מפעילה יחד עם CARICOM פרויקטים בשיתוף פעולה להעלאת איכות החיים בקריביים ומיגור המחלות, העוני, הרעב והפשע.

## הערות שוליים

קטגוריה:ערכים ללא קטגוריות פיזיות - יחסי חוץ
דידי גת

**דידי גת** (29 בספטמבר 1950 – 21 במרץ 2021) היה שחקן, מדבב וזמר ישראלי, שיחק בתפקידים שונים בתיאטרון, בקולנוע, בסדרות טלוויזיה ובפרסומות.

## ביוגרפיה
גת נולד למשפחה של אנשי במה. סבו היה שחקן ברוסיה, ואביו היה שחקן בתיאטרון האהל. בוגר המגמה המוזיקלית של תלמה ילין (מנגן על פסנתר ואקורדיון). ב-1978 עבר למעגן מיכאל, וב-1991 סיים בית הספר לאמנויות הבמה בבית צבי.

## קריירת תיאטרון
לאחר סיום לימודיו בבית צבי ייסד את "תיאטרון האסם" ועמד בראשו בשנים 1991 עד 2001. בתיאטרון האסם הפיק ושיחק בהצגות: "המסע הקסום של דן ודנה" (מסע לעולם האגדות והתיאטרון), "תעלולי מר קרפד" (על זהירות בדרכים) – בתפקיד מר קרפד, "החתול במגפיים" – בתפקיד המלך. במופע "פקס קברט" (סאטירה פוליטית בבימוי סיני פתר), במופע "ג'ימי המתעלף" – (סאטירה חברתית בבימוי מנחם זילברמן), במופע הליצני "צחקנים", וכן ב"משרתיו של פנטלונה" (בסגנון הקומדיה דל-ארטה).

ב-2002 הופיע בתיאטרון חיפה, ושם שיחק ב"האגם המוזהב", "יעקב השקרן", "מנוחת הליצנים" והמחזמר "רובין הוד".
שיחק בתיאטרון קומיקיון ב"אבא עושה בושות" על פי מאיר שלו. במשגב עורי הפקות שיחק ב"זהבה ושלושת הדובים", "פינוקיו" (סבא ג'פטו), "קופיקו", בבימוי נתן דטנר. בתיאטרון הספרייה: "גוף להשכיר", "הלילה ה-12" – בתפקיד סר טובי, "גן הדובדבנים" – בתפקיד לופכין והמחזמר "משחקי הפיג'מה". בתיאטרון הקאמרי שיחק ב"עיר הנפט" שכתב וביים הלל מיטלפונקט. בתיאטרון הקיבוץ: "אמא קוראז'" בבימוי עדנה שביט והמחזמר "סיפור הפרפרים". גת שיחק ב "פחדים פרטיים במקומות ציבוריים" בתיאטרון תמונע. בצוותא ת"א שיחק ב"הסיכוי האחרון" של ארתור מילר, "פרק ב'" של ניל סיימון, "דיבורים מהרוכסן" עם אלברט אילוז ודובי גל התשובה הגברית ל"מונולוגים מהואגינה". בתיאטרון הזהב מיסודו של נחום שליט שיחק ב"רק תגיד אני אוהב אותך" ו"אהבה זה לא הכל".

## בטלוויזיה ובקולנוע
בטלוויזיה השתתף בתפקידים שונים בסדרות הבאות: "שמש", "בנות בראון", "הסודות של כנרת", "האישה באפור", "הלב של עמליה", "מעורב ירושלמי", "הנפילים", "מסודרים", "רמזור", "צומת מילר", במערכונים של איתי שגב, וכן בדרמות "חשבון סגור", "סיפור מקומי" ו"המסיבה של בארי".

כמו כן השתתף בפרסומות.

בקולנוע הופיע בסרטים הבאים: "הכלה הסורית", ב-ב-72 לא הייתה מלחמה, "הר הזיתים", "ערב עם פוני", "מיקה", "עץ לימון" ו-A HOUSE DIVIDED (סרט הוליוודי).

כמו כן עסק בדיבובים וקרינות במסגרת פרסומות ובסרטים, ביניהם "אלפא ואומגה", "רנגו", "בית ספר למפלצות", "בית ספר למפלצות: מסיבת השנה", "ראצ'ט וקלאנק" ו"צעצוע של סיפור 4".

### חייו האישיים
גת התגורר במעגן מיכאל. ב-21 במרץ 2021 נפטר כתוצאה ממחלת הסרטן. הותיר אחריו אישה ו-2 ילדים.

## קישורים חיצוניים

 בארכיון האינטרנט

## הערות שוליים

קטגוריה:שחקנים ישראלים
קטגוריה:מעגן מיכאל: אישים
קטגוריה:ישראלים שנולדו ב-1950
קטגוריה:ישראלים שנפטרו ב-2021
עונת 2005 בליגת העל הרוסית בכדורגל

**עונת 2005 ב[[ליגת העל הרוסית בכדורגל|ליגת העל הרוסית]]** הייתה העונה השלישית של הפרמייר-ליג הרוסי במתכונתו החדשה והעונה ה-14, מאז 1991. העונה שוחקה מ-12 במרץ ועד ה-19 בנובמבר 2005.

צסק"א מוסקבה זכתה באליפות הליגה הרוסית. ספרטק מוסקבה חזרה לשלוש הגדולות לאחר 2 עונות שחונות וסיימה במקום השלישי בטבלת הליגה.
## הקבוצות

## הסופר קאפ הרוסי

משחק הסופר קאפ הרוסי 2005 הפגיש בין אלופת רוסיה 2004 צסק"א מוסקבה ומחזיקת הגביע הרוסי בכדורגל 2004/2005 ספרטק מוסקבה. המשחק נערך ב-6 במרץ 2003 בRZD ארנה, שאז נקרא אצטדיון לוקומוטיב.

הטורניר סימן את פתיחת עונת 2005 וזכתה בו צסק"א מוסקבה לאחר שגברה על טרק גרוזני בתוצאה 0:1.

## טבלת הליגה

## תוצאות המשחקים
  

## מוליכות טבלת הליגה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:Loko value: rgb(0.0,0.502,0.0)
 id:CSKA value: darkblue
 id:Moskva value: rgb(0.6,0.0,0.0)
 id:Spartak value: red
 id:Zenit value: rgb(0.0,0.8,0.9)
PlotData=
 bar:Position width:15 color:white align:center

 from:1 till:7 shift:(0,19) text:"טינז" color:Zenit
 from:7 till:8 shift:(0,19) text:".סומ" color:Moskva
 from:8 till:9 shift:(0,19) text:"קטרפס" color:Spartak
 from:9 till:10 shift:(0,19) text:"א*קסצ" color:CSKA
 from:10 till:26 shift:(0,19) text:"[[לוקומוטיב מוסקבה (כדורגל)|ביטומוקול]]" color:Loko
 from:26 till:30 shift:(0,19) text:"א*קסצ" color:CSKA
 

## מלכי השערים

## סטטיסטיקה
; הניצחון הביתי הגדול ביותר:
* צסק"א - קריליה סובייטוב 0:5 (10/04/2005)
; ניצחון החוץ הגדול ביותר:
* טורפדו - זניט 4:0 (18/09/2005)
* טרק - רובין 5:1 (25/09/2005)
במהלך העונה שוחקו 240 משחקים 170 מהם הסתיימו בניצחון אחת קבוצות, 115 מהם בניצחון ביתי, 56 ניצחונות חוץ. 69 משחקים הסתיימו בשוויון, מתוכם 34 ללא הבקעת שערים. במהלך העונה כולה הובקעו 593 שערים, ממוצע של 2.25 למשחק.

מקור: אתר ליגת העל הרוסית בכדורגל.

## ממוצע צופים

בסך הכל צפו בכל העונה במשחקים — 2,881,674 איש (בממוצע 12,007 איש למשחק).

מקור: RFPL.org

## פרסי העונה

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2005
יחסי איחוד האמירויות הערביות – סין

**יחסי איחוד האמירויות הערביות–סין** (בערבית: **العلاقات الصينية الإماراتية**, בסינית: **中国－阿联酋关系**) הם היחסים הדיפלומטיים בין **[[איחוד האמירויות הערביות]]** ובין **[[הרפובליקה העממית של סין]]**. היחסים בין המדינות כוננו ב-1984. לאיחוד האמירויות הערביות יש שגרירות בבייג'ינג וקונסוליה כללית בהונג קונג ושאנגחאי, ולסין יש שגרירות באבו דאבי וקונסוליה כללית בדובאי.

היחסים בין המדינות נבנו על מסחר. ב-2007 היקף הסחר בין סין לאיחוד האמירויות הערביות עמד על למעלה מ-19.4 מיליארד דולר אמריקני. ישנן כ-2000 חברות סיניות הפועלות באיחוד האמירויות הערביות ומספר רב של סינים שמעורבים בענף הבנייה באיחוד האמירויות הערביות. בנוסף, איחוד האמירויות הערביות היא שותפת הסחר השנייה בגודלה של סין במפרץ פרסי ושותפת הסחר הגדולה ביותר בקניית מוצרים סיניים במפרץ הפרסי.

באפריל 2019, חתם שליט דובאי על 3.4 מיליארד דולר בעסקאות השקעה בין איחוד האמירויות לבין סין, והסחר השנתי בין הצדדים צפוי לגדול ל־106 מיליארד דולר עד 2022. הקהילה הסינית באמירויות מונה יותר מ־18 אלף איש הנמצאים במפרץ. איחוד האמירויות מעבר להיותו שותף הסחר, משמש ערוץ מרכזי להעברת מוצרים לשווקים במזרח התיכון ובאפריקה. האינטרס הכלכלי של מדינות המפרץ, כך נראה, גובר על דאגתן לאוכלוסייה המוסלמית בסין. בין השנים: 2016-2019, עלו עדויות חדשות להידוק השליטה המתמשכת על האוכלוסייה המוסלמית בסין. על פי ממצאים של ה־BBC ועיתון ה"גרדיאן", מה שהחל ב־2016 כהרס מסגדים באזור שין־ג'יאנג שבמערב המדינה, המשיך לגל מעצרים ונקיטת יד נוקשה כלפי תושבים מוסלמים. באופן חריג, מגמות אלה לא משפיעות על יחסי סין ומדינות המפרץ. והבריתות האסטרטגיות קרובות מאי פעם, והיחסים רק ממשיכים להתחמם;

## ראו גם

* יחסי החוץ של סין

## קישורים חיצוניים
*שגרירות סין באיחוד האמירויות הערביות באתר EmbassyPages.com
*שגרירות איחוד האמירויות הערביות בסין באתר EmbassyPages.com
## הערות שוליים

קטגוריה:ערכים ללא קטגוריות פיזיות - יחסי חוץ
סילבס

**סילבס** (Silves) הוא שם משפחה שככל הנראה מתחקה אחר שמה של עיר נמל בפורטוגל או שפירושו ״כסף״ (מהמילה "סילבה" בפורטוגזית).

קטגוריה:שמות משפחה
קטגוריה:שמות משפחה ביהדות ספרד ופורטוגל
קטגוריה:שמות משפחה טופונימיים
אלון ארד

**אלון ארד** (נולד ב-27 באפריל 1987) הוא משורר, סופר, עורך ספרות ואיש חינוך ישראלי.

## ביוגרפיה
ארד נולד בחולון, גדל והתחנך בה, ולמד בתיכון "פנחס אילון" בעיר במגמת קולנוע.

באוגוסט 2005 התגייס לחיל התותחנים ושירת כמפקד צוות וכסמל מחלקה. לאחר שחרורו החל לעבוד בתפקידים שונים בעמותת "אחריי! – נוער מוביל שינוי".

בשנת 2014 סיים תעודת הוראה ותואר ראשון בחינוך ולימודי מדינת ישראל, עבר להתגורר בתל אביב ומאז עובד כמחנך ומורה לספרות ואזרחות בתיכון וכעורך ספרות.

במהלך התואר השני בספרות עברית, אשר סיים ב-2020 באוניברסיטת בן-גוריון בנגב, החל להתמקד בכתיבת פרוזה ושירה.

## עבודתו הספרותית
### פרוזה
בשנת 2017 ראה אור רומן הביכורים שלו "אקורדים פתוחים" בהוצאת "גוונים". ספר זה עוסק במסע של מוזיקאי בינוני ברחובות אירופה. ארד בעצמו ניגן בגיטרת בס בשתי להקות: 'שמעטס' ו'הקנאים'.

בשנת 2024 ראה אור ספרו השני בפרוזה, "המורה". הספר הוא סאטירה על מערכת החינוך בישראל. עלילת הספר מבוססת, בין היתר, על חוויותיו כמורה בתיכון. זמן קצר לאחר פרסומו, זכה "המורה" לשבחי המבקרים. בעיתון הארץ נכתב כי הספר הוא "סאטירה משוננת ונוקבת המשמשת כתב אישום נגד מערכת רקובה ומסואבת"; בעיתון מעריב נכתב כי "הסאטירה של ארד, בעצמו מורה לספרות ואזרחות בתיכון, בהחלט נשכנית וגם מקורית, מפתיעה ומצחיקה עד דיפרסיה"; בעיתון ידיעות אחרונות תואר הספר כ"נובלה סאטירית מוצלחת". הספר נכלל ברשימה הארוכה של פרס ספיר לשנת 2025, ולאחר מכן גם ברשימה הקצרה.

### שירה
בינואר 2022 התפרסמו שירים ראשונים פרי עטו של ארד בעיתון הארץ. כשבועיים לאחר מכן ראה אור ספר שירה ראשון שלו, "יתרון הביתיות" בהוצאת "קתרזיס" ובעריכת יואב גלבוע. הספר עוסק בהיבטים שונים של מושג "הבית", במרחב העירוני, במתח שבין המקומי לגלובלי בישראל ואף במערכת החינוך. המשורר רוני סומק בהיותו איש חינוך מזדהה עם השירים של ארד. המשורר ומבקר השירה אילן ברקוביץ' הגדיר ספר זה כאחד מספרי השירה המשובחים ביותר של השנה.

מאז שנת 2023 עורך ארד את מגזין השירה "שורות" של הוצאת "קתרזיס", אשר הציב לעצמו כמטרות "להביא קהלים חדשים בדת השירה" ולהיות "חלון ראווה נאה המציג מגוון של שירים שאנו מאמינים שראויים לייצג את השירה הישראלית העכשווית".

## ספריו

* **אקורדים פתוחים**, גוונים (2017)
* **יתרון הביתיות**, קתרזיס (2022)
* **המורה**, קתרזיס (2024)

## קישורים חיצוניים

* 
* 
* אילן ברקוביץ', על "מצור" מאת אלון ארד. יקום תרבות, 7 באפריל 2022
* 
* 
* אתר "שורות - מגזין שירה ישראלית"

### משיריו
* 
* 
* 
* 
* שירים חדשים מאת רמי סערי, אלון ארד ואבישי דדון־רווה, באתר "המוסך (כתב עת)", 7 באוגוסט 2024
* 

## הערות שוליים

קטגוריה:אנשי חינוך ישראלים
קטגוריה:בוגרי תיכון אילון/חדש (חולון)
קטגוריה:משוררים ישראלים
קטגוריה:עורכים ספרותיים ישראלים
קטגוריה:פעילים חברתיים ישראלים
קטגוריה:תל אביב-יפו: אישים
קטגוריה:ישראלים שנולדו ב-1987
מרכז פסג"ה

[ממוזער|מרכז ע"ש [זבולון המר במרום נווה, רמת גן|250x250 פיקסלים]]
**מרכז פסג"ה** הוא מוסד אזורי לפיתוח סגלי הוראה במערכת החינוך בישראל. המרכז מיועד לתת מענה לצורכיהם של עובדי ההוראה ושל מוסדות החינוך וליצירת מסגרות להתפתחות מקצועית של עובדי ההוראה. בישראל פועלים כששים מרכזי פסג"ה ברחבי הארץ.

## היסטוריה
[ממוזער|מרכז באשדוד, [קריית צילקר|קריית התרבות ע"ש צבי צילקר|250x250 פיקסלים]]
בסוף שנות ה-50 הוקמו ברחבי ישראל מרכזים פדגוגיים שנקראו בקיצור מרפ"ד, במטרה להכשיר את עובדי ההוראה באמצעות הדרכה והשתלמויות ולשמש כמרכזים לפיתוח אמצעי הוראה וטכנולוגיה חינוכית. המרפדים שימשו גם כמרכזי משאבים לשימושם של עובדי ההוראה. במרפ"ד היו ספרים וכתבי עת בנושא חינוך והוראה, סרטים ואמצעי המחשה שונים.

בשנת 1990 מונתה ועדה עליונה לחינוך טכנולוגי על ידי שר החינוך והתרבות, זבולון המר בראש הוועדה עמד פרופ' חיים הררי, נשיא מכון ויצמן למדע. הוועדה בחנה את מצבה של הוראת המדעים והטכנולוגיה בישראל והציעה מיזמים מיוחדים ותוכניות חדשות ושמטרתם הייתה "לקדם את החינוך למדע וטכנולוגיה בישראל לקראת המאה ה-21". הדוח הסופי של הוועדה הוגש בשנת 1992 ונקרא בשם 'מחר 98' בעקבותיו הוקמו מרכזי מורים אזוריים. הוועדה המליצה על , ברחבי הארץ נפתחו מרכזי מורים אזוריים שמטרתם העמקת הידע הדיסציפלינרי של המורים בתחומי הדעת השונים.

מרכזי המורים החליפו או נוספו למרפ"דים הקיימים ולכן נוצרה בעיה של כפילות בין מרכזי המורים למרפ"דים מכיוון שהמרפ"ד תוקצב על ידי הרשות המקומית עירונית וההשתלמויות היו מטעם משרד החינוך. מרכזי המורים תוקצבו על ידי משרד החינוך והיו משויכים למוסדות ההשכלה הגבוהה. לדוגמה, מרכז המורים הארצי למתמטיקה הוצמד לטכניון ומרכז המורים הארצי למדעים בבתי הספר היסודיים הוצמד לאוניברסיטת תל אביב.

הביקורת על הכפילויות גברה בתחילת שנות ה-2000 והוחלט להקים את מרכז פסג"ה (פיתוח סגלי הוראה) שיאחד חלק מהמוסדות. בעקבות האיחוד חלה ירידה בתקציבים ובשעות ההשתלמות.

## פיתוח מקצוע
מטרתו של הפיתוח המקצועי של עובד ההוראה הוא לסייע למורה לקדם תהליכי למידה משמעותיים במערכת החינוך ובמקביל לשפר את עבודתו של המורה. הפיתוח המקצועי הוא גם כלי מרכזי לבניית זהותו המקצועית של עובד ההוראה כמומחה בתחומו, לשיפור זהותו האישית, להעצמתו ולהתמודדותו עם אתגרי השחיקה במקצוע.

בתחום הפיתוח המקצועי יש מגוון רחב של מסגרות ושיטות לימוד: השתלמויות, למידת עמיתים, קבוצות דיון ועוד (להלן - השתלמויות או מסגרות לפיתוח מקצועי). המסגרות המיועדות לפיתוח הסגל כקבוצה מתקיימות בתוך בית הספר, והמסגרות המיועדות לפיתוחו המקצועי האישי של עובד ההוראה מתקיימות מחוץ למוסד החינוכי.

## הערות שוליים

קטגוריה:משרד החינוך
המחוז האדמיניסטרטיבי מוסקבה החדשה (מוסקבה)

**המחוז האדמיניסטרטיבי של מוסקבה החדשה** (ברוסית: **Новомосковский административный округ**) הוא אחד מ-12 המחוזות האדמיניסטרטיביים (מנהליים) של העיר מוסקבה. הוקם בקיץ 2012 במסגרת פרויקט להרחבת העיר מוסקבה, על חשבון שטחי מחוז מוסקבה, הוקם יחד עם מחוז טרויצק.

ממוקם בדרום העיר וכולל 9 נפות:
* ונוקובו
* ווסקרסנסק
* דיסונובסקויה
* קוקושקינו
* מרושקינסקויה
* מוסרנטגן
* סוסנסקויה
* פילימונקובסקויה
* שצ'רבינקה (המשמשת גם כמרכז האדמיניסטרטיבי של המחוז)

## הנהלת המחוז
בתקופת המעבר עד להקמת המחוז, נוהל השטח על ידי פרפקט המחוז האדמיניסטרטיבי הדרום-מערבי אלכסיי צ'לישב. בנובמבר 2013 מונה דמיטרי נאבוקין לפרפקט מחוז מוסקבה החדשה.

## ראו גם
*מוסקבה החדשה
*בית ספר לטובו

## קישורים חיצוניים

* 

קטגוריה:מוסקבה: מחוזות
המחוז האדמיניסטרטיבי טרויצק (מוסקבה)

ממוזער|400px
**המחוז האדמיניסטרטיבי טרויצק** (ברוסית: **Троицкий административный округ**) הוא אחד מ-12 המחוזות האדמיניסטרטיביים (מנהליים) של העיר מוסקבה. הוקם בקיץ 2012 במסגרת פרויקט להרחבת העיר מוסקבה, על חשבון שטחי מחוז מוסקבה, הוקם יחד עם מחוז מוסקבה החדשה.

זהו המחוז הגדול ביותר מבחינת שטחו במוסקבה והוא כולל 10 יישובי משנה:

## קישורים חיצוניים

* 

## הערות שוליים

קטגוריה:מוסקבה: מחוזות
ויקי מק'קלור

**ויקי לי מק'קלור** (באנגלית: **Vicky Lee McClure**; נולדה ב-8 במאי 1983) היא שחקנית אנגלייה המרבה לעבוד עם במאי הקולנוע שיין מדוז . ב-1999 שיחקה מק'קלור בתפקיד לאדין בסרט "חברות אמת", והשתתפה בפרויקט של מדוז בסרט "זוהי אנגליה" (מ-2006), ובמיני-סדרות "זוהי אנגליה '86" (מ-2010), "זוהי אנגליה '88" (מ-2011) וב"זוהי אנגליה '90" (מ-2015). עוד היא מוכרת מסדרת הדרמה של ה-BBC "שחיתות" ומהסדרה "ברודצ'רץ'" של ITV. סרטים נוספים בהם הופיעה כוללים את "טינופת וחוכמה" (2008), "הגאולה" (2013) ו"סוונגלי" (2013).

ב-2011 זכתה מק'קלור בפרס באפט"א לטלוויזיה לשחקנית הטובה ביותר על הופעתה ב"זוהי אנגליה '86".

## ביוגרפיה
מק'קלור נולדה בוולאטון שבנוטינגהאם, ולמדה בבית הספר המקיף פרנווד. היא גם למדה ב-"Central Junior Television Workshop" שם לכדה את תשומת לבה של השחקנית סמנתה מורטון, אף היא ילידת נוטינגהאם, שעזרה לה לפתח את הקריירה שלה.

### קריירה
מק'קלור עבדה בפרויקט "זוהי אנגליה" יותר מתשע שנים, וגילמה את פרנסס לוריין "לול" ג'נקינס. באפריל 2007 סיפרה בריאיון למגזין Time Out שמדוז פנה אליה בקשר לתפקיד כשהיא הייתה בפאב יחד עם השחקן אנדרו שים. היא תיארה את העבודה על הסרט המאולתר ברובו שהיה בו "כל הזמן צחוק ובדיחות". ב-2011 זכתה מק'קלור על הופעתה בתפקיד פרנסס לוריין במיני-סדרה "ב"זוהי אנגליה '86" בפרס באפט"א לטלוויזיה לשחקנית הטובה ביותר ובפרס Royal Television Society לשחקנית הטובה ביותר.

מק'קלור שיחקה בקומדיה "טינופת וחוכמה", סרט הקולנוע הראשון שביימה מדונה. הקרנת הבכורה של הסרט הייתה בפסטיבל הסרטים הבינלאומי בברלין ב-13 בפברואר 2008.

ב-2012 הצטרפה מק'קלור לצוות השחקנים של הסדרה המשטרתית "שחיתות" בתפקיד בלשית קייט פלמינג. היא המשיכה להופיע באותו תפקיד גם בעונה השנייה של הסדרה ב-2014, ובעונה השלישית ב-2016. ב-2013 שיחקה במותחן הפעולה הבריטי "הגאולה" לצדו של ג'ייסון סטיית'האם.

ביולי 2015 הופיעה מק'קלור בתפקיד ויני ורלוק בסדרת הטלוויזיה "הסוכן החשאי" המבוססת על הרומן באותו שם מאת ג'וזף קונרד.

ב-2017 כיכבה במיני-סדרה "ממלאת מקום" של ה-BBC בתפקיד פולה ריס.

מק'קלור השתתפה יחד קאיה סקודלריו, אבי באטלר, אנדי קריין ופול יאנג בווידאו קליפ של הזמר Plan B של הסינגל "She Said". ב-2010 הופיעה מק'קלור במספר סרטים קצרים לקידום מכירות קוסמטיקה של המותג Illamasqua. ב-2012 השתתפה בווידאו קליפ של השיר "Two Fingers" של ג'ייק באג, יחד עם קרייג פרקינסון, מי שכיכב לצדה בסדרה "שחיתות". ב-18 במרץ 2014 השתתפה מק'קלור בתוכנית רדיו של ה-BBC בשם "Innuendo Bingo".

### חיים אישיים
מק'קלור חיה בנוטינגהאם עם הבמאי ג'וני אוון.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:דוגמניות אנגליות
קטגוריה:בריטיות שנולדו ב-1983
קטגוריה:בריטים שנולדו ב-1983
עונת 1890/1891 בפוטבול ליג

**עונת 1890/1891** הייתה העונה השלישית של הפוטבול ליג שהיא הייתה הליגה האנגלית הבכירה בכדורגל. העונה החלה ב-6 בספטמבר 1890 והסתיימה ב-18 באפריל 1891. 

הליגה כללה 12 קבוצות. סנדרלנד הייתה הקבוצה החדשה בליגה. עבור הניצחון הוענקו שתי נקודות ונקודה עבור תוצאת תיקו. ארבע קבוצות אחרונות בסוף העונה היו צריכות לעבור תהליך של בחירה מחדש לליגה.

אברטון זכתה באליפות בפעם הראשונה בתולדות המועדון.

בסיום העונה הוחלט להרחיב את הליגה ל-14 קבוצות. בנוסף ל-4 קבוצות שהיו צריכים להיבחר מחדש, 6 קבוצות נוספות הגישו בקשה להצטרף לליגה. בסיום ההצבעה, כל הקבוצות ששיחקו בעונת 1890/1891 נבחרו מחדש, סטוק סיטי ודרוון נבחרו כקבוצות חדשות.

## כדורגלנים מצטיינים
ג'ק סאוטוורט מבלקברן רוברס כבש 26 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1891
קטגוריה:תחרויות כדורגל ב-1890
קטגוריה:עונות בפוטבול ליג
עונת 1891/1892 בפוטבול ליג

**עונת 1891/1892** הייתה העונה הרביעית של הפוטבול ליג שהייתה אז הליגה האנגלית הבכירה בכדורגל. העונה החלה ב-5 בספטמבר 1891 והסתיימה ב-30 באפריל 1892. 

הליגה כללה 14 קבוצות. סטוק סיטי ודרוון היו הקבוצות החדשות בליגה. עבור ניצחון הוענקו שתי נקודות, ונקודה אחת עבור תוצאת תיקו. ארבע הקבוצות המדורגות אחרונות בסוף העונה היו צריכות לעבור תהליך של בחירה מחדש לליגה.

סנדרלנד זכתה באליפות בפעם הראשונה בתולדות המועדון.

לראשונה מספר הצופים הכולל עבר את מיליון צופים (כ-5,800 בממוצע למשחק).

בסיום העונה הוחלט להרחיב את הליגה ל-16 קבוצות. וסט ברומיץ' אלביון זכתה בגביע האנגלי ולכן זכתה להישאר בליגה ללא צורך בבחירה מחדש. בנוסף לשלוש קבוצות שהיו צריכות להיבחר מחדש, שמונה קבוצות נוספות הגישו בקשה להצטרף לליגה. בסיום ההצבעה, הקבוצות ששיחקו בעונת 1891/1892 למעט דרווין נבחרו מחדש, ונסדיי, נוטינגהאם פורסט וניוטון היית' נבחרו כקבוצות חדשות.

בסוף העונה הוחלט על הקמת ליגת משנה.

## כדורגלנים מצטיינים
ג'ון קמפבל מסנדרלנד כבש 31 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1891
קטגוריה:תחרויות כדורגל ב-1892
קטגוריה:עונות בפוטבול ליג
המוזיאון לאומנות חזותית

**המוזיאון לאומנות חזותית** (ברומנית: **Muzeul de Artă Vizuală Galați**), המתמקד באומנות מודרנית רומנית, שוכן ברחוב הגיבורים (Eroilor) מספר 6, בעיר גאלאץ, ברומניה.

המוזיאון הזה הוא המוזיאון הראשון לאומנות רומנית מודרנית ונוסד ב-1967. תחילה שוכן המוזיאון בהיכל הבישופות, אך לאחר מכן הועבר למבנה אחר וההיכל הושב לבישופות.

ברשות המוזיאון יש יצירות מהמחצית השנייה של המאה ה-19 ומהמאה העשרים. יש יצירות של ניקולאה גריגורסקו, ויקטור בראונר, מקסימיליאן הרמן מקסי, מרסל ינקו ורבים אחרים. המוזיאון זכה לקבל שלוש תרומות גדולות ובהן יצירות רבות, האחת מאידל ינקלביץ', אמן יהודי בלגי יליד רומניה, השנייה מהזוג ג'ורג'טה וקונסטנטין אראמסקו, אמנים אמריקאים ילידי גאלאץ והשלישית של הציירת היהודיה ילידת גאלאץ לולה שמירר רות (Lola Schmierer Roth).

## קישורים חיצוניים
*  
* רשימת האמנים שיצירותיהן נמצאות במוזיאון - הרשימה מסודרת לפי שמות משפחה בסדר אלפביתי רומני 

## הערות שוליים

קטגוריה:רומניה: מוזיאונים
קטגוריה:מוזיאונים לאמנות מודרנית
קטגוריה:גאלאץ
קטגוריה:גאלאץ: מבנים
קטגוריה:אירופה: מוזיאונים לאמנות
Nimm, was dein ist, und gehe hin, רי"ב 144

**Nimm, was dein ist, und gehe hin** (בעברית: קח את שלך ולך), רי"ב 144, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום "ספטואגסימה", הוא יום ראשון השלישי שלפני התענית והתשיעי שלפני הפסחא, שחל ב-6 בפברואר 1724.

## היסטוריה
קנטטה זו הייתה השמינית שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 83.

ב-1884 הוציאה לאור חברת באך את הקנטטה לראשונה, בכרך 30 של פרסומיה.

## מילים ומוזיקה
סדר הקריאה לאותו יום כולל פסוקים מהאיגרת הראשונה אל הקורינתים, ואת משל העובדים בכרם מהבשורה על-פי מתי. על פי המשל, בעל הכרם משלם לעובדים שכר זהה למרות שעבדו מספר שונה, כיוון שכך רצונו להיטיב. כשמתלונן על כך אחד העובדים, עונה לו בעל הכרם, ""קח את (השכר)  שלך ולך". הנמשל הוא שאלוהים מיטיב כראות עיניו ואין אנו יכולים להבין מדוע, אלא לקבל זאת באהבה. הלברית נכתבה על ידי מחבר לא ידוע והיא פותחת בציטוט דברי בעל הבית לפועל מן המשל. נושא הלברית היא שביעות הרצון שעל האדם לחוש, כיוון שהכל בידי אלוהים. החלק השלישי לקוח ממזמור של סמואל רודיגסט (Samuel Rodigast) מ-1675. כורל הסיום לקוח ממזמור של אלברכט, דוכס פרוסיה מ-1547.

הקנטטה נועדה לביצוע על ידי סולני סופרן, אלט וטנור בליווי מקהלה בת ארבעה קולות, ובתזמור של שני אבובים, אבוב ד'אמורה, שני כינורות, ויולה ובאסו קונטינואו. לקנטטה שישה פרקים:
# מקהלה: *Nimm, was dein ist, und gehe hin* (קח את שלך ולך)
# אריה (מוזיקה) לאלט: *Murre nicht, lieber Christ* (אל תרטון, נוצרי יקר)
# כורל: *Was Gott tut, das ist wohlgetan* (כל מעשה אלהים, הוא טוב)
# רצ'יטטיב לטנור: *Wo die Genügsamkeit regiert* (כל אימת ששביעות רצון שולטת)
# אריה לסופרן: *Genügsamkeit ist ein Schatz in diesem Leben* (שביעות-רצון היא יהלום בחיים)
# כורל: *Was mein Gott will, das gscheh allzeit* (לו יהי רצון אלהים מבוצע תמיד)

## הקלטות
היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1978), גוסטב ליאונהארדט (ב-1984), טון קופמן (ב-1997) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
עונת 1892/1893 בפוטבול ליג

**עונת 1892/1893** הייתה העונה החמישית של הפוטבול ליג שהיא הייתה הליגה האנגלית הבכירה בכדורגל. העונה החלה ב-3 בספטמבר 1892 והסתיימה ב-17 באפריל 1893. 

הליגה כללה 16 קבוצות. ונסדיי, נוטינגהאם פורסט וניוטון היית' היו הקבוצות החדשות בליגה. עבור הניצחון הוענקו שתי נקודות ונקודה עבור תוצאת תיקו. 

סנדרלנד זכתה באליפות בפעם השנייה ברציפות.

קבוצות שסיימו את העונה במקומות 14-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, ניוטון היית' נותרה בליגה, אקרינגטון ונוטס קאונטי ירדו לליגת משנה ובמקום נכנסו דרוון ושפילד יונייטד.

## כדורגלנים מצטיינים
ג'ון קמפבל מסנדרלנד כבש 31 שערים וזכה בתואר מלך השערים. זאת בפעם השנייה ברציפות.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1892
קטגוריה:תחרויות כדורגל ב-1893
קטגוריה:עונות בפוטבול ליג
ניקולאוס הירשל

**ניקולאוס ניקולה "מיקי" הירשל** (בגרמנית: **Nickolaus "Mickey" Hirschl**; 20 במרץ 1908 – 10 באוקטובר 1991) היה מתאבק יהודי אוסטרי, אלוף אירופה (1932) אלוף המכביה הראשונה (1932), עשר פעמים אלוף אוסטריה ובעל שתי מדליות ארד אולימפיות (לוס אנג'לס 1932) במשקל כבד. שבע פעמים ברציפות אלוף אוסטריה בקרב חמש (1923 - 1930) ואלוף אוסטריה לנוער בהדיפת כדור ברזל ובזריקת דיסקוס.

## ביוגרפיה
הירשל נולד בווינה למשפחה יהודית אורתודוקסית בעלי אטליז כשר. אביו עמד בראש בית הכנסת. הוא התאמן בקבוצת הכח וינה.

בהיותו בן 15 זכה באליפות אוסטריה לנוער בהדיפת כדור ברזל ובזריקת דיסקוס. בגיל 16 הוא זכה באליפות אוסטריה לנוער בהרמת משקולות במשקל כבד ובהיותו בגיל 17 הוא זכה באליפות אוסטריה בקרב חמש והחזיק בתואר במשך שבע שנים רצופות.

בשנת 1924 זכה הירשל בפעם הראשונה באליפות אוסטריה בהיאבקות במשקל כבד, למשך 10 שנים רצופות. בשנים 1929 ל-1934 זכה ב-127 תארים בינלאומיים.

במכביה הראשונה שנערכה באפריל 1932 זכה הירשל במדליית זהב בהיאבקות במשקל כבד. שלושה חודשים לאחר מכן, באולימפיאדת לוס אנג'לס (1932) הוא זכה בשתי מדליות ארד בהיאבקות במשקל כבד, בסגנון יווני-רומי ובהיאבקות חופשית. הוא היה מועמד לזכייה במדליית הזהב אך נפצע בקרבות המוקדמים בתחרות בהיאבקות יווני-רומי.

בשנת 1936 הירשל החליט להחרים את אולימפיאדת ברלין (1936) בגלל מדיניות הגזע של הנאצים.

הירשל שחי בארץ ישראל הצליח לברוח מאוסטריה לפני מלחמת העולם השנייה. הוריו קיבלו אשרת יציאה לארץ ישראל, בזכות קצין אס אס, שהיה מתאבק מקצועי ושהגיע לביתם, במטרה להפוך אותו לביתו של המושל החדש. הקצין זיהה בביתם את תמונתו של הירשל שהיה מתחרה נערץ עליו. לאחר מספר סירובים לקבלת אשרה למרות שהירשל שלח להם כרסיטים, הקצין דאג להם לאשרה וליציאה מאוסטריה וביקש מהם למסור ממנו ד"ש לבנם וכך ניצלו חייהם. רוב בני משפחתו האחרים נרצחו בשואה. בארץ ישראל הוא הצטרף לקומנדו הבריטי ושרת בצפון אפריקה. לאחר המלחמה הוא התחתן ובשנת 1947 עבר להתגורר באוסטרליה.

## תארים והישגים
בשנת 1993 זכה הירשל להיכלל ביד לאיש הספורט היהודי במכון וינגייט.

## קישורים חיצוניים

* Hakoah Vienna and the International Nature of Interwar Austrian Sports William bowman 
* 
* 

## הערות שוליים

קטגוריה:מתאבקים בסגנון יווני-רומי
קטגוריה:ספורטאי הכח וינה
קטגוריה:מתאבקים בסגנון חופשי
קטגוריה:מתאבקים אוסטרים
קטגוריה:מתאבקים יהודים
קטגוריה:אלופי המכביה: מתאבקים
קטגוריה:חברי היכל התהילה של הספורטאים היהודים: אוסטרים
קטגוריה:משתתפים יהודים באולימפיאדת לוס אנג'לס (1932)
קטגוריה:אוסטרים שנולדו ב-1908
קטגוריה:אוסטרים שנפטרו ב-1991
ברהום

**ברהום** הוא שם משפחה בשפה הערבית הנפוץ בקרב יהודים, נוצרים ומוסלמים. ייתכן שהוא מבוסס על השם המקראי אברהם.

## הערות שוליים

קטגוריה:שמות משפחה יהודיים
קטגוריה:שמות משפחה המבוססים על השם אברהם
קטגוריה:שמות משפחה ערביים